Figyelem, emberek! Tudom, már mennétek haza,
de előbb még rendeznünk kell a sorokat.
Az új kiértékelési eljárás részeként
egy teszt révén kirajzolódott a munkahelyi profilotok.
Utána kaptatok egy összefoglalót az erősségeitekről, a hiányosságaitokról,
valamint a munkavégzésetekkel kapcsolatos javaslatokról.
Ezt a dokumentumot vissza kellett volna hoznotok aláírva.
Egy ilyen pofonegyszerű dolgot kértem,
amit a cég összes alkalmazottja képes volt megcselekedni,
kivéve az itt jelen lévőket.
Bizonyára nyomós érveitek vannak arra,
miért nem tettetek eleget egy ilyen egyszerű kérésnek,
de senki nem megy sehová, amíg mindet alá nem írjátok.
Szóval nőjetek fel végre, írjátok alá őket, aztán mehetünk is haza!
Rendicsek?
- Nem. - Nem.
Mert ez a teszt úgy rossz, ahogy van.
Fussunk neki még egyszer!
A céges előírás szerint
kötelességem meghallgatni az egyéni óhajokat és sóhajokat.
De mielőtt még rátérünk erre,
három szabadnapot kap tőlem, aki most azonnal aláírja a papírját.
Áll az alku!
Nem kell kétszer mondani.
Készülj, Cancún, jövök!
Látjátok? Ennyi az egész, emberek!
- Egy szignó, és már… - Ellenvetésem van.
Mily meglepő…
- Tré állatot csináltál belőlem. - Nem csináltam belőled semmit.
A teszt rendelt hozzád egy állatprofilt a válaszaid alapján.
Így a legkönnyebb megemészteni az eredményt.
És feldobják a száraz értékeléseket. Szerintem muris.
Tényleg muris! Bocsika!
Kiabáltam? Megszoktam, hogy túl kell ordítanom a radiátort
csendes magányomban. Szóval…
Tisztázzuk: emberi lényeket állatokhoz hasonlítani nem muris!
Lealacsonyító és totál fals.
Ó, igazán? Te milyen állat lettél?
- Pávián. Ami tökre… - Ja, lerí rólad.
- Mi más lennél? - Logikus.
- Én Rachellel értek egyet. - Köszönöm.
Ez a teszt fals.
Nincs semmi baj a teszttel, csak…
Olyan címkékkel illet embereket, amikkel már eddig is tisztában voltunk.
Itt van például az, hogy a tesztelő egy pávián.
Ez eddig is köztudott volt, nemde?
Ahogy az is, hogy én meg oroszlán vagyok. Egyértelmű, hiszen ő a dzsungel királya.
Ha elégedett vagy az állatprofiloddal, akkor miért vagy itt, Ian?
Nos, felsővezetőként
úgy vélem, nem árt tudnom, hogy ki miféle állat.
- Tényleg úgy véled, hogy tudnod kell? - Igazából nem, hidegen hagy.
Csak az izgat, hogy Poppy mi lett, szóval ki vele!
Azt nem árulhatom el.
A falka jóllétének és biztonságának érdekében tudnom kell, milyen állat!
Azért nem árulhatom el, mert Poppy nem csinálta meg a tesztet.
Hoppáré!
Tessék?
Annyi melója volt, hogy a montrealiak felmentették a teszt alól.
Ajjaj! Úgy fest, Poppy a dzsungel új góréja.
Ó, nem! Nem!
Felejtsd el, hogy aláírom! Szó sem lehet róla!
Kösz szépen, Brad. Téged mivel vehetlek rá, hogy aláírd, aztán elhúzz?
Nem kell rávenned. Nincs bajom a teszttel.
Úgy baromság, ahogy van. Csak az infót gyűjtöm.
- Hát te? - Én aláírnám, de Bradnél van a papírom.
Akkor írja alá, amikor én. Sokat tanulhat ebből.
Nem tudom, mit tanulhatnék egy egértől.
Bradley! Egér lettél? Én is! Együtt cincogunk!
- Juj, de édi! Sue-val egértársak vagytok. - Sajtbarik!
Nem. Nem vagyok egér. Találomra válaszolgattam a hülye teszten.
Találomra csak egér lett belőled?
Hoztad a formádat.
Te milyen állat lettél, Jo?
Cápa.
Elérkezett hát az idő…
Most mi történik?
Tudtam, hogy egyszer eljön ez a nap.
Jo azt hiszi, már képes lenyomni engem,
ezért megpróbál felfalni.
Ugyan, kérlek! Minek csámcsogna egy cápa egy egérkén?
Egy jótanács: csak akkor támadj nekem, ha végezni tudsz velem!
Garantálhatom, hogy ha a fogaim közé kerülsz, kiharapom a gigád.
Mi? Senki nem öl meg senkit!
Képletesen, Carol.
Jobb, ha tudod: mire vége a táncnak, az egyikünk a másik szájában lesz.
Na jó. Miről maradtam le?
Brad és Jo keringőznek, miközben próbálják felfalni egymást.
Kurva jó.
Már elnézést!
Basszus! Megfeledkeztem rólad, C.W.
Meggyőződésem, hogy lemaradok a történésekről.
Jut eszembe, cimbora,
összedobattam valamit a művészeti részleggel,
amitől kevésbé érződik furának a jelenléted.
- Szent szar! - Ez kész majomparádé!
Mi mást is mondana egy pávián, igaz?
Csak még egy pillanat.
Óvatosan!
És már meg is volnánk!
- Hogy festek? - Egész tűrhetően.
- Szódával elmegy. - Határozottan jól mutatsz.
Nos tehát, engedelmetekkel, alkut ajánlanék.
Tudomásom szerint van egy bizonyos feladat,
melynek teljesítése előfeltétele a következő fizetésemnek.
Na mármost, amennyiben egy bizonyos személy
lenne olyan kedves pár csepp tintával konfirmálni eme feladat teljesítését,
úgy én is ellenjegyezném az én papírosomat.
Ha az érzékenyítő képzésre célzol, ami alól próbálsz kibújni,
addig nem írhatom alá az igazolást, amíg el nem végezted.
Csak végig kell nézned a videót.
Propagandavideók? Embereket beskatulyázó tesztek? Ez egy orwelli disztópia!
- Egy istenverte robot vagy! - Szerintem igaza van.
Komolyan?
Nem a videó kapcsán.
Azt meg kéne néznie.
De abban egyetértek vele, hogy nem skatulyázhatók be az emberek
egy mesterséges keretrendszerbe.
Például itt vagyok én.
Egy sokdimenziós nő vagyok, aki éppenséggel leszbikus és színes bőrű.
- Színes bőrű? - Félig ázsiai vagyok.
Anyukám thaiföldi.
Thaiföld! Mennyi édes emlék!
Bangkok? Kettéáll tőle a füled!
Phuket? Egy nagybetűs kéjutazás!
Egyszer egy sárgödörben találtam magam egy…
- Tudod, mit? - Ne!
Szépen lejátszom neked az érzékenyítő videót.
Carol, várj! Óriási a sztori vége.
Addig nem jöhetsz vissza, amíg végig nem nézted.
Ahogy parancsolod, fasiszta némber.
Éljen az ellenállás, ázsiai fivérem! Vagy nővérem.
Elnézést! Még mindig nem tudom, minek hívjalak.
Kitolná valaki a vénembert?
Én! Vállalom.
- Megyünk egy kört, bácsi? - Jó, nem bánom.
Olyan, mint amikor apukámat tologattam.
Hozsannázunk útközben?
Visszakanyarodhatnánk oda, hogy ő nem fehér? Ez számomra sértő.
Számomra meg az sértő, hogy számodra sértő.
Ez fontos része az identitásomnak.
Mondj valamit thaiul!
- Nem beszélem a nyelvet, de értem. - Ó, király!
Mi?
Csak annyit mondtam: „Fekete, fehér, barna, zöld.
Te vagy a legirritálóbb ember a világon.”
Volt egy thai csajom a ’90-es években.
Talán Rachel anyja.
- Jo! - Jo! Nem kell patkánykodni.
A koromnál fogva nem járhattam a bizonyára szintén irritáló thai anyjával.
Anyám nem irritáló!
- Akkor apádtól örökölted. - Atyavilág!
Kizárt, hogy csak szerintem elnyomó ez a teszt!
„Elnyomó”?
Attól, hogy csak félig vagy fehér, már elnyomásban élsz?
Bocsi.
Ezt a magánegyetemen tanultad, amit a családi vagyonalap fizetett?
- Így volt, Carol. Ő… - Pofa be, Mr. Karperec!
Megmondjam, mi elnyomó?
A dolgozói kiértékelés régi módszere.
Amikor köteles voltam meghallgatni az apakomplexusos siralmaitokat,
meg amikor a kiütéseiteket mutogattátok, mintha a háziorvosotok volnék!
De ez már a múlt, világos?
Felfogtátok? Annak a világnak vége! Tudjátok, mit? Tartsunk szünetet!
Miatta… Miattad szívunk.
OROSZLÁN: MAGABIZTOS CÁPA: SUNYI
PÁVIÁN: OKOS, SZÓKIMONDÓ
EGÉR: SZERÉNY, DECENS, ŐSZINTE, IGAZI CSAPATJÁTÉKOS
Hé! El onnan!
- De éhen halunk! - Igen!
Carol, nekem proteinre van szükségem, de itt nincs semmi kaja.
Az oroszlánnak ennie kell.
Ha mind aláírnátok a papírjaitokat, elmehetnétek kajálni egy jót.
Még állnám is!
Én nem írom alá. Nem pálya, hogy vidra vagyok.
Miért? A vidrák tök cukik.
És ha nem akarok cuki lenni?
Újra elmondom, hogy ez nem minősít téged.
Ez csak a személyiséged ábrázolásának leegyszerűsített módja.
De mennyire reális? David farkas lett.
Így van, bébi.
- Farkas vagyok. - Igen, tudjuk.
Folyton ezzel menőzik. Élete legjobb hetén van túl.
Akkor miért nem írtad még alá?
Egy farkasnak nem szokása hátára fordulva felfedni az érzékeny pontjait.
Parancsra meg pláne nem.
Nem, Carol. A magam útját járom.
Kezdem kinőni ezt a vermet.
Jesszus!
És az van, hogy Yorba Lindában hagytam a papíromat.
- Nem értem, mire célzol ezzel. - Hogy Yorba Lindában hagytam.
Jól van, akkor majd én felteszem a nagy kérdést.
David, mit kerestél Yorba Lindában?
Bradley, volnál szíves közölni velük a hírt?
David becsajozott.
De szupi!
- Ja, gratulálok! - Semmiség.
A csaj özvegy.
- Így már érthetőbb. - De fiatal özvegy.
- Így még szánalmasabb, haver. - Hogy halt meg a férje?
Nem tudom, nem kérdeztem. Még friss a dolog.
A kapcsolat vagy a hulla?
A kapcsolat, Jo. Illetve igazából mindkettő.
A lényeg, hogy sínen vagyunk.
Nála töltöttem a tegnap estét, és bevallom férfiasan, nem sokat aludtam.
- Végigbőgte az éjjelt? - Igen.
Igen, még eléggé szét van csúszva.
Elvégre meghalt a férje, szóval…
És hajnal négykor kellett elindulnom tőle, mert rettentő messze…
És a forgalom a 60-as úton… Jártatok már arra?
Tudod, mit, David?
Kinyomtatok neked egy másik példányt, amit aláírhatsz.
Figyu már, Carol! Nekem is nyomtatnál egy újat?
Naná!
A régi majd jó lesz ágyneműnek Brad egérlyukacskájában.
Mi az, megfutamodsz? Elég cápaidegen húzás.
Félsz megküzdeni velem?
Kicsit sem félek tőled, Brad.
Tudok a malacról.
Mi? Milyen malacról? Nincs is malac a keréken.
Kate-ről, a gyerekkori malacáról.
Amikor le kellett volna vágni, Brad szíve meglágyult.
- Pillanatnyi gyengeség volt. - Azt erősen kétlem.
Az itteni munkád során is felfedted a valódi arcodat.
Becsajoztattad Davidet, aki mostanra már farkasnak képzeli magát.
Hékás! A teszt csak megerősítette, ami eddig is nyilvánvaló volt.
Igen, becsajoztattam, és tényleg tévképzetei vannak.
Ez gyengeség vagy ravaszság a részemről?
Gondolj bele, mennyire elveszett lesz, amikor előbb-utóbb elhagyják!
Nem fog elhagyni. Már három kollázst is leszedett, amiken a néhai férje volt.
Ez a farkas bevackolta magát.
Visszavetetted Danát, miután becsődölt streamerként.
Igen, így tettem adósommá a páviánt.
- Rólad beszélnek? - Egy másik páviánról.
De sosem kértél tőle semmit.
Pusztán jófejségből segítettél.
Egy született egér vagy.
Te mentettél meg a kirúgástól?
Nem, te ostoba vidra!
Oké, elég! Tudjátok, mit? Felejtsük el az állatosdit, okés?
Sztornózzuk! Senki sem állat.
Nem, Carol. Nem felejthetjük el az állatosdit.
Itt az áll, hogy a vidra „érzelmes, szeretetre méltó, társasági és empatikus.”
De én komoly vagyok, és azt akarom, hogy komolyan vegyenek.
Na jó, mivel én ismerem Danát a legjobban…
Mi a középső neve?
Tessék?
A másik tesztelőnek, a csajodnak, akiről annyi mindent tudsz,
mi a középső neve?
A középső neve…
- Keesha. - Nem.
- Mellé. - Azta!
Nem ez a lényeg, oké?
Ismerem Danát. Jóval sokoldalúbb és összetettebb személyiség annál,
- hogy levidr… - Farkas akarok lenni.
Mindenki így van ezzel, bébi.
Olyan akarsz lenni, mint David?
Nem, de szerintem a farkas jellemzése jobban leír engem. Felolvasom.
- „A farkas független.” - Bizony.
- „Precíz.” - Mint egy lézer.
- „Aprólékos.” - Nem kifejezés, bébi.
„És kellő mértékig lázadó.”
Ez mind én volnék. Farkas vagyok, pofacsonttól farokvégig.
Aki acsarkodik velem, azzal összeakasztom az agyaram.
Értitek, hogy értem?
- Nem. - Eszednél vagy, baszki?
A lényeg, hogy vidraként nem lehetek programozó.
- Nem tesztelő vagy? - Egyelőre.
De fontolgatom a felvételit a Berkeley informatikai szakára.
Ácsi! Mi? Ezt eddig miért nem mondtad? A Berkeley vagy hat óra innen kocsival.
Az már távkapcsolat a javából!
Megbeszélhetnénk ezt később?
Nem így akartam közölni veled.
Persze. Majd később megdumáljuk. Nem para.
Aláírom, Carol.
A fő, hogy haladunk. Egy ember pipa, de titeket még mindig itt esz a fene.
Pörögjünk fel, emberek!
Jól van, Carol, itt vagyok. Ne kelljen megbánnom!
Mi? Ne! Nem kell még több ember!
Mi akar ez lenni? Valami közbelépés?
Igen, ugyanis mindenkit feldúlt, hogy te nem csináltad meg a tesztet.
Tényleg?
- Nem igazán. - Nem.
- A-a. - Nagyon is feldúltak,
csak elnyomják az érzéseiket. Hidd el! Ismerem a falkámat.
Szerintem azért bújtál ki a teszt alól,
mert attól féltél, hogy kibukik a megalomán, nárcisztikus személyiséged.
Mi? Most magadat jellemezted. Én remek főnök vagyok.
Mondd meg nekik, Dana!
Igen.
Az.
Azta, micsoda lelkesedés… Amúgy miért vagy itt?
Nem akarom aláírni a papírom.
Kit izgat, mit akarsz? Nekem dolgozol.
Azt teszed, amit mondok. Írd alá, aztán tűnés!
Okés.
Aláírom.
FARKAS: DB
Nem a papírra került, de elfogadom.
A vérem jól beakasztott a rendszernek.
- David. - David!
- David. - David…
Bocsesz.
Poppy, hogy te milyen remek mentor vagy!
Tarthatnál egy TED-előadást az alázásról.
- Nyald ki! - Carol,
panaszt tennék Poppy ellen szexuális zaklatás miatt.
Az imént nemi aktusra szólított fel mindenki előtt.
Dehogy akarok nemi aktust veled!
Ó, igazán?
Akkor miért álmodozol róla?
Hali, Pop!
Honnan tudsz erről?
Egy oroszlán mindent tud a falkájáról.
Csakhogy megállapítottuk,
hogy azok az álmok az erélyről és a dominanciáról szólnak.
Rögzítsük, hogy Poppy az erélyemről és a dominanciámról álmodozik!
- Akárcsak David. - Ja.
- Én sem tagadom. - Ragályos a dolog.
Én lépek!
Nem írom alá, ha ő nem tölti ki a tesztet.
Poppy, várj!
Agyrém, hogy bele akarlak rángatni ebbe a szarba,
de hajlandó lennél kitölteni a tesztet, hogy egyszer és mindenkorra végezzünk?
Tudod, mit, Carol?
Bizonyítandó, hogy nem vagyok olyan egoista majom, mint Ian,
méltóztatok kitölteni a tesztet, így segítve az egyik alkalmazottamon.
- De én nem neked dolgozom. - Kitöltsem vagy sem?
- Parancsolj! - Mi a feladat?
Értékeld a megállapításokat egytől ötig!
Egynél teljesen egyetértesz vele, ötnél egyáltalán nem.
Szánom-bánom, hogy lázongok…
de szerintem felcserélted a számok jelentését.
Biztosíthatlak, hogy nem.
Márpedig szerintem de, bébi.
Így más eredmény jön ki, mint nálam.
David, nem lehet, hogy fordítva töltötted ki a tesztet?
Mert ha így történt,
akkor a válaszaid alapján te épp a farkas ellentéte vagy.
PILLANGÓ
Aláírom! Már írom is!
Ide vele! Huss és pöcc!
Én bizony farkas vagyok.
És a farkas most elfarkal, bébi!
Máshol jár a lift, úgyhogy várnom kell. Máris érkezik.
De inkább lépcsőzöm. A farkas elfarkal, bébi!
Hát…
Akkor már inkább lifttel megyek, mert sok a lépcső.
A farkas elfarkal, bébi!
Bakker! Felfelé megy?
Tovaröppent a farkasbőrbe bújt pillangó.
Ian, ha végeztél Poppyval, és kéne egy új pártfogolt, csak szólj!
Örömmel dolgoznék egy ízig-vérig csúcsragadozóval.
Azzal, hogy folyton-folyvást egy erős férfi kegyeit keresed,
épp azt bizonyítod, hogy nem cápa vagy.
Csak egy bojtorjánhal.
Egy vízfenéken táplálkozó potyautas.
Sosem lesz belőled cápa.
Akkor miért vettél magad mellé? Szánalomból?
Nem, dehogyis.
- Az jófejség lenne. - Akkor félelemből.
Megláttál bennem valamit, ami megrémített, ezért a közeledben akartál tudni.
Anyám, borogass, nehogy megint keringőzzetek!
És igazad van. Tényleg rád tapadtam.
De nem bojtorjánhal vagyok.
Hanem egy ingola, ami kiszívta az összes véredet, most pedig félrehajít.
Végeztem veled.
A papírt!
Csak szólok, hogy a paraziták gazdatest nélkül elpusztulnak.
Jól gondold meg, kire cuppansz rá legközelebb!
Nekem cincogsz, kisegér? Kevés vagy, mint sünben a dauer.
Hát, ez bizarr volt, de furamód izgalmas is.
A kezembe is adhatták volna.
Itt álltam.
Oké, kész vagyok!
Zsír! Carol, most rögtön értékeld ki, hogy lezárhassuk az ügyet!
Máris!
Tudjátok, igazából nem is az eredmény számít, hanem maga a folyamat.
- Úgyhogy amondó vagyok… - Mi lett? Mi jött ki neki?
Oroszlán? Ő is oroszlán lett?
Részemről okés.
Nem, ennek semmi értelme!
Nem lehet két alfaoroszlán egy falkában!
De hát te csináltál belőlem kreatív társigazgatót!
- Te csináltál belőlem oroszlánt. - Megtudtad, amit akartál,
úgyhogy aláírhatod a papírodat.
Szart se írok alá! Nem tudom, miféle szerzet, de nem oroszlán!
Én viszont addig nem írom alá, amíg el nem fogad oroszlánnak!
Szerintem kamuzott a tesztben. Erről lehet szó. Kamuzott.
Szerintem meg ő kamuzott. Ide a tesztjével!
Add ide! Ide vele!
Itt fogok megpusztulni.
Oké, na és ez?
„A hitelesség fontosabb a hiúságnál.” A véleményed: „Határozottan egyetértek.”
- Igen. - Ian,
ez a felső olyan passzentos, hogy hiteles képet ad a bimbóidról.
Mit bámulod te a bimbóimat?
Kiszúrják az ember szemét! Minek húzol ilyen felsőt?
Ez áldozathibáztatás! Nem az én hibám!
Francokat vagy te áldozat!
Oké, lapozzunk! Ehhez mit szólsz?
„Korlátoznak a félelmeim.” A véleményed: „Inkább nem értek egyet vele.”
Te meg határozottan nem értettél egyet vele, ami hazugság.
Egy rakás félelmed van, ami korlátoz.
- Például? - Félsz a sebezhetőségtől.
A sebezhetőségtől? Dehogy félek a sebezhetőségtől!
Te rettegsz a sebezhetőségtől!
Tegyél igazságot, Carol! Te vagy a moderátor.
Fenéket vagyok moderátor, maximum túsz!
De ha ettől hamarabb végzünk,
akkor valljatok színt a legnagyobb félelmeitekről,
így bizonyítva, hogy nem tartotok a sebezhetőségtől.
Oké, legyen!
Én attól félek, hogy túlhajtom magam a játékon dolgozva,
és elvisz egy szívroham életem delén.
- Ugyan, kérlek! - Ian, ne már!
Elég ebből az önfényező baromságáradatból!
Megtennéd, hogy a lelked mélyére ásva bevallod neki a félelmedet,
hogy hazahúzhassunk végre?
Okés.
Lehet…
tartok tőle,
hogy az LK az egyetlen jó ötletem.
És talán attól is tartok, hogy Poppy a fiatalabb…
és okosabb oroszlán.
Erre aztán nem számítottam.
Oké. Rajtad a sor, Poppy.
Az éneklés.
- Mi? - Félek nyilvánosan énekelni.
Ez meg mi a fasz? Én az előbb őszintén bevallottam valamit.
Életedben először őszinte vagy velem, és máris jutalmat vársz?
Nem, nem jutalmat várok, csak azt, hogy te is legyél őszinte.
Ez van, ezt kell szeretni.
Banyek! Ian kitárta a lelke ajtaját, te meg behajítottál egy gránátot.
Ennek fényében ő az igazi oroszlán.
Hagyjatok már lógva! Kit érdekel?
Önszántamból kitöltöttem ezt a hülye tesztet,
de persze, nyilván te vagy az igazi oroszlán, Ian!
Te vagy a fővezér! Ezt akartad hallani?
Te vagy a góré! Örülsz neki? Most boldog vagy?
Nem mondhatnám.
Tudjátok, ki boldog most? Én!
Mert végre hazamehetek! Hurrá!
Egek, de jó lesz lazítani! Alaposan felöntök a garatra, az hótziher!
Atyavilág! Mit keresel még itt?
Az alagsorban ragadtam, mert nem volt nálam a kártyám,
aztán próbáltam visszajutni, de…
- Segítségért is vonyítottam! - Nem érdekel, inkább lépcsőzöm.
Várj meg! Hadd… Várj, Carol! Várj meg!
Nem nyílik az ajtó! Carol!
Bevallom, oroszlánrészem volt
az iménti kissé kellemetlen szóváltásban.
Figyu, ne haragudj!
Csak… kicsit begőzöltem, amikor azt mondtad, nem vagyok oroszlán.
Az az igazság,
hogy kínlódom a kiegészítővel, és…
hiányzik a közös munka.
Tudod, te olyan szinten hiszel bennem, ahogy soha senki, és…
és most rám férne egy kis biztatás.
Nem hiszek benned.
És nélkülem kudarcot fogsz vallani.
Az a legszebb az egészben…
hogy ezt te is tudod.
A feliratot fordította: Sikos Dániel